Άλαν Άλντα

Ο Άλαν Άλντα (Alan Alda, 28 Ιανουαρίου 1936) είναι Αμερικανός ηθοποιός.

Βιογραφία
Γεννήθηκε το 1936 στο Μπρονξ ως Αλφόνσο Τζόζεφ Ντ'Αμπρούτσο και έχει ιταλική και ιρλανδική καταγωγή. Σπούδασε στο Πανεπιστήμιο του Φόρνταμ.

Έγινε γνωστός από τον πρωταγωνιστικό του ρόλο στην τηλεοπτική σειρά M*A*S*H, για την οποία κέρδισε έξι Χρυσές Σφαίρες και πέντε βραβεία Emmy. Στη συνέχεια, εμφανίστηκε στις σειρές 30 Rock, The Blacklist και The West Wing, για την οποία κέρδισε ακόμη ένα βραβείο Emmy. Στον κινηματογράφο, έχει συμμετάσχει στις ταινίες Απιστίες και Αμαρτίες και Μυστηριώδεις φόνοι στο Μανχάταν του Γούντι Άλεν, Η γέφυρα των κατασκόπων του Στίβεν Σπίλμπεργκ, καθώς και στις Καλιφόρνια Οτέλ, Αυτό που θέλουν οι γυναίκες και Ιστορία Γάμου. Το 2004 έπαιξε στην ταινία Ιπτάμενος Κροίσος και προτάθηκε για Όσκαρ Β' Ανδρικού Ρόλου. Στην πορεία του στο θέατρο, έχει προταθεί τρεις φορές για βραβείο Tony.

Παραπομπές 

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί θεάτρου
Άνδρες ηθοποιοί μουσικού θεάτρου
Ιταλοαμερικανοί
Βραβευμένοι με Χρυσή Σφαίρα
Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)